钦定古今图书集成/理学汇编/字学典/第092卷 > 《唐李嗣真书后品》 > 中中品十二人
## 钦定古今图书集成/理学汇编/字学典/第092卷 > 《唐李嗣真书后品》 > 中中品十二人

谢安、　　　康昕、　　　桓元、　　　丘道护，
许静，　　　萧子云、　　陶弘景、　　释智永，
刘珉、　　　房元龄、　　陆柬之、　　王知敬、

右谢公纵任自在，有螭盘虎踞之势。康昕巧密精勤，有“翰飞莺哢” 之体。桓元如“惊蛇入草，铦锋出匣” ；刘珉比“颠波赴壑，狂涧争流。” 隐居颖脱，得书之筋髓，如丽景霜空，鹰隼初击。道护谬登高品迹乃浮。

《漫》：陆柬之学虞草体，用笔则青出于蓝，故非子云之徒。子云“正隶功夫恨少，不至高绝也。智永精熟过人，惜无奇态矣。房司空含文抱质，王家令碎玉残金，房如海上双鹓，王比松间孤鹤。”